Πίνακας μεταλλίων Χειμερινών Ολυμπιακών Αγώνων 2014

Υπόμνημα:
 Χώρες που κέρδισαν τουλάχιστον ένα χρυσό μετάλλιο.
 Χώρες που κέρδισαν τουλάχιστον ένα αργυρό μετάλλιο.
 Χώρες που κέρδισαν τουλάχιστον ένα χάλκινο μετάλλιο.
 Χώρες που δεν κέρδισαν κανένα μετάλλιο.
 Χώρες που δεν έλαβαν μέρος στους Αγώνες.
Ο πίνακας μεταλλίων των Χειμερινών Ολυμπιακών Αγώνων του 2014 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 2014.

Συνολικά, 2.873 αθλητές από 88 χώρες έλαβαν μέρος σε 98 αγωνίσματα των 7 αθλημάτων που πραγματοποιήθηκαν στο Σότσι της Ρωσίας, το διάστημα 7-23 Φεβρουαρίου 2014. Από τις 88 συμμετέχουσες χώρες, οι 26 κέρδισαν μετάλλιο στους Αγώνες, ενώ 22 από αυτές πανηγύρισαν την κατάκτηση έστω ενός χρυσού.

Η διοργανώτρια Ρωσία κατέκτησε αρχικά 13 χρυσά μετάλλια και βρέθηκε για δεύτερη φορά στην ιστορία της στην κορυφή του πίνακα μεταλλίων μετά το 1994. Όμως, λόγω ενός μεγάλου σκανδάλου ντόπινγκ που ξέσπασε στην αποστολή, της αφαιρέθηκαν στη συνέχεια 4 χρυσά, 8 ασημένια και 1 χάλκινο μετάλλιο. Ωστόσο, το Αθλητικό Διαιτητικό Δικαστήριο, μετά από πολλές συνεδριάσεις, της επέστρεψε αργότερα 2 χρυσά, 7 ασημένια και το χάλκινο μετάλλιο.

Η Νορβηγία τερμάτισε στη δεύτερη θέση της κατάταξης και ο Καναδάς στην τρίτη, ενώ η Σλοβενία πανηγύρισε τα πρώτα της χρυσά μετάλλια σε Χειμερινούς Ολυμπιακούς Αγώνες.

 Πίνακας μεταλλίων 
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

 1   Ρωσία (RUS)  11  10  9  30 2   Νορβηγία (NOR)  11  5  10  26 3   Καναδάς (CAN)  10  10  5  25 4   Ηνωμένες Πολιτείες (USA)  9  9  10  28 5   Ολλανδία (NED)  8  7  9  24 6   Γερμανία (GER)  8  6  5  19 7  20px|border|Ελβετία Ελβετία (SUI)  7  2  2  11 8   Λευκορωσία (BLR)  5  0  1  6 9   Αυστρία (AUT)  4  8  5  17 10   Γαλλία (FRA)  4  4  7  15 11   Πολωνία (POL)  4  1  1  6 12   Κίνα (CHN)  3  4  2  9 13   Νότια Κορέα (KOR)  3  3  2  8 14   Σουηδία (SWE)  2  7  6  15 15   Τσεχία (CZE)  2  4  2  8 16   Σλοβενία (SLO)  2  2  4  8 17   Ιαπωνία (JPN)  1  4  3  8  18   Φινλανδία (FIN)  1  3  1  5 19   Μεγάλη Βρετανία (GBR)  1  1  3  5  Λετονία (LAT)  1  1  3  5 21   Ουκρανία (UKR)  1  0  1  2 22   Σλοβακία (SVK)  1  0  0  1 23   Ιταλία (ITA)  0  2  6  8 24   Αυστραλία (AUS)  0  2  1  3 25   Κροατία (CRO)  0  1  0  1 26   Καζακστάν (KAZ)  0  0  1  1  Σύνολο (26 χώρες)  99  96  99  294

 Παραπομπές 

 Εξωτερικοί σύνδεσμοι 
 Χειμερινοί Ολυμπιακοί Αγώνες 2014 - Σότσι (Διεθνής Ολυμπιακή Επιτροπή)



Κατηγορία:Χειμερινοί Ολυμπιακοί Αγώνες 2014
2014